**Հաստատված է**

**ՀՀ տնտեսական զարգացման և**

**ներդրումների նախարարության**

**շուկայի վերահսկողության տեսչական մարմնի**

**կառավարման խորհրդի**

**2017 թվականի ապրիլի 5-ի որոշմամբ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՏՆՏԵՍԱԿԱՆ ԶԱՐԳԱՑՄԱՆ ԵՎ ՆԵՐԴՐՈՒՄՆԵՐԻ ՆԱԽԱՐԱՐՈՒԹՅԱՆ**

**ՇՈՒԿԱՅԻ ՎԵՐԱՀՍԿՈՂՈՒԹՅԱՆ ՏԵՍՉԱԿԱՆ ՄԱՐՄԻՆ**

**2017 ԹՎԱԿԱՆԻ**

**ՏԱՐԵԿԱՆ ԳՈՐԾՈՒՆԵՈՒԹՅԱՆ**

**ԾՐԱԳԻՐ**

**Բովանդակություն**

1. **Ներածություն ……………………………………………..……………..…..…….. 3**
2. **Տեսչական մարմնի նպատակները …………………………….…….……….. 4**
3. **Տեղեկատվության հավաքագրման աղբյուրները ………………....…….... 5**
4. **Տեսչական մարմնի կողմից վերահսկվող ոլորտներում իրավիճակի վերլուծությունը և առկա հիմնախնդիրների բացահայտումը ……..…… 6**
5. **Նախատեսվող միջոցառումները, ակնկալվող արդյունքները և իրականացման ժամանակացույցը …..………....................…….……...… 7**
6. **Ներածություն**

Շուկայի վերահսկողության տեսչական մարմինը (այսուհետ՝ Տեսչական մարմին) ստեղծվել է ՀՀ կառավարության 2015 թվականի սեպտեմբերի 10-ի N1063-Ն որոշմամբ: Տեսչական մարմինը իր գործունեությունը սկսել է 2016 թվականի մայիս ամսից (հաստիքներով համալրված է մասամբ): 2016 թվականին ուժի մեջ են մտել Մաքսային միության տեխնիկական կանոնակարգերը: Անհրաժեշտություն է առաջացել մշակել Տեսչական մարմնի վերահսկողության ներքո գտնվող համապատասխան ոլորտների ստուգաթերթերը: Վերը նշված հանգամանքներով պայմանավորված Տեսչական մարմնի կողմից ստուգումներ չեն իրականացվել: Տեսչական մարմնի կողմից մշակված թվով 32 ստուգաթերթերից 5-ը հաստատվել են ՀՀ կառավարության 2016 թվականի դեկտեմբերի 29-ի N 1387-Ն որոշմամբ, իսկ մնացած 27 ստուգաթերթերը ներկայացվել են ՀՀ կառավարություն:

Տեսչական մարմինը իրականացնում է ոչ պարենային արտադրանքների տեխնիկական կանոնակարգերով սահմանված պահանջների, չափագիտական կանոնների և նորմերի կատարման, թանկարժեք մետաղներից պատրաստված իրերի մանրածախ վաճառքի, ինչպես նաև հարգորոշման և հարգադրոշմման պայմանների պահպանման նկատմամբ պետական վերահսկողություն՝ ապահովելով վերահսկողության արդյունքում հայտնաբերված խախտումների կանխարգելումը, սպառողների իրավունքների և օրիանական շահերի պաշտպանությունը, այդ թվում` անվտանգ ոչ պարենային արտադրանքների առկայությունը շուկայում:

Տեսչական մարմինը մշակել է 2017թ. ստուգումների տարեկան ծրագիրը, որը հաստատվել է Տեսչական մարմնի կառավարման խորհրդի կողմից: 2017թ. ստուգումների տարեկան ծրագրում ընդգրկված է 200 տնտեսվարող սուբյեկտ, որոնք գործունեություն են իրականացնում Տեսչական մարմնի կողմից վերահսկման ենթակա թվով 286 ոլորտներում (ըստ ոլորտների տեղեկատվությունը ներկայացված է հավելված 1-ով):

Տեսչական մարմնի 2017 թվականի տարեկան գործունեության ծրագրի (այսուհետ` Ծրագիր) մշակման համար հիմք են հանդիսացել «Տենսչական մարմինների մասին» Հայաստանի Հանրապետության օրենքի դրույթները և այլ իրավական ակտեր:

Ծրագիրը ներառում է Տեսչական մարմնի նպատակները, տեղեկատվության հավաքագրման աղբյուրները, ոլորտներում իրավիճակի վերլուծությունը և առկա հիմնախնդիրների բացահայտումը, նախատեսված միջոցառումները և ակնկալվող արդյունքը, ինչպես նաև դրանց իրականացման ժամանակացույցը:

1. **Տեսչական մարմնի նպատակները**

Տեսչական մարմնի նպատակներն են՝

1) ոչ պարենային արտադրանքի անվտանգության ապահովումը շուկայում.

2) տեխնիկական կանոնակարգերով սահմանված պահանջների խախտումների կանխարգելումը և վերացումը.

3) պետական չափագիտական վերահսկողության ոլորտում չափագիտական կանոնների և նորմերի կատարման ապահովումը և դրանց խախտումների կանխարգելումն ու վերացումը, չափումների ոչ հավաստի արդյունքների բացասական հետևանքներից սպառողների իրավունքների և օրինական շահերի պաշտպանությունը.

4) թանկարժեք մետաղներից պատրաստված իրերի հարգորոշման և հարգադրոշմման պայմանների պահպանման ապահովումը:

Տեսչական մարմնի հիմնական նպատակն է վերահսկել շուկայահանված արտադրանքի համապատասխանությունը տվյալ ոլորտը կարգավորող օրենսդրության պահանջներին՝ ապահովելով սպառողների առողջության և անվտանգության բարձր մակարդակի պաշտպանություն: Տեսչական մարմինը այն իրագործում է կանոնավոր ստուգումների միջոցով՝ համաձայն տարեկան ստուգումների իրականացման ծրագրի կամ չնախատեսված:

1. **Տեղեկատվության հավաքագրման աղբյուրները**

Առավել ռիսկային ոլորտները և տնտեսվարող սուբյեկտները բացահայտելու, ինչպես նաև Տեսչական մարմնի գործունեության արդյունավետությունը բարձրացնելու նպատակով Տեսչական մարմինը տեղեկատվություն է հավաքագրում պետական, տեղական ինքնակառավարման մարմիններից, այլ կազմակերպություններից և քաղաքացիներից:

Մասնավորապես հավաքագրվում է տեղեկատվություն՝

1. Պետական և տեղական ինքնակառավարման մարմիններից՝ թանկարժեք մետաղներից պատրաստված իրերի մանրածախ առք ու վաճառք իրականացնող տնտեսվարող սուբյեկտների վերաբերյալ,
2. <<Չափագիտության ազգային ինստիտուտ>> ՓԲԸ-ից՝ տնտեսվարող սուբյեկտների կողմից ստուգաչափված չափման միջոցների վերաբերյալ,
3. ՀՀ կառավարությանն առընթեր պետական եկամուտների կոմիտեից՝ ՀՀ տարածք ներմուծված ոչ պարենային արտադրանքների վերաբերյալ,
4. Հավատարմագրման ազգային մարմնի պաշտոնական կայքից՝ տրամադրված համապատասխանության սերտիֆիկատների, համապատասխանության հայտարարագրերի և արտադրանքի պետական գրանցման վերաբերյալ:
5. Իրականացվող դիտարկումների միջոցով՝ ՀՀ տարածքում շուկայահանված ոչ պարենային արտադրանքների վերաբերյալ (համապատասխանությունը ՀՀ օրենսդրությամբ և մաքսային միության տեխնիկական կանոնակարգերով սահմանված պահանջներին),
6. Քաղաքացիներից՝ Տեսչական մարմնի <<Թեժ գիծ>> հեռախոսահամարին ստացված հեռախոսազանգի միջոցով,
7. Հասարակական կազմակերպությունների ներկայացուցիչներից՝ հաշվի առնելով ստացված առաջարկությունները,
8. ԶԼՄ-ներից:
9. **Տեսչական մարմնի կողմից վերահսկվող ոլորտներում իրավիճակի վերլուծությունը և առկա հիմնախնդիրների բացահայտումը**

Տեսչական մարմնի կողմից կարգավորվող ոլորտներում առավել ռիսկային տնտեսվարող սուբյեկտներին բացահայտելու նպատակով իրականացվում է հավաքագրված ոչ պարենային արտադրանքների վերաբերյալ տվյալների վերլուծություն: Մասնավորապես իրականացվել է.

1. ՀՀ կառավարությանն առընթեր պետական եկամուտների կոմիտեի կողմից ստացված ՀՀ տարածք ներմուծված ոչ պարենային արտադրանքների վերաբերյալ տեղեկատվությունը համադրվել է Հավատարմագրման ազգային մարմնի պաշտոնական կայքում տեղադրված համապատասխանության սերտիֆիկատների և համապատասխանության հայտարարագրերի ռեեստրում զետեղված տվյալների հետ, ինչի արդյունքում պարզվել է, որ պարբերաբար և խոշոր ծավալի ներմուծում իրականացնող տնտեսվարող սուբյեկտների կողմից ներմուծված արտադրանքների մոտ 87%-ը չեն ենթարկվել համապատասխանության գնահատման:
2. Տեսչական մարմնի կողմից իրականացվել են դիտարկումներ հետևյալ ոլորտներում՝

ա) [ավտոմոբիլային և դիզելային վառելիք,](http://mineconomy.am/arm/120/text.html)

բ) [խաղալիքներ](http://mineconomy.am/arm/90/text.html),

գ) քսանյութեր, յուղեր և հատուկ հեղուկներ,

դ) օծանելիքակոսմետիկական արտադրանք,

ե) երեխաների և դեռահասների համար նախատեսված արտադրանք,

զ) սննդամթերքի հետ շփվող պոլիմերային և այդ հիմքով պլաստմասայե արտադրանք,

է) թեթև արդյունաբերական արտադրանք,

ը) ռադիոսարքավորումներ և հեռահաղորդակցության վերջնակետային սարքավորումներ,

թ) ավտոգազալիցքավորման  ճնշակայաններ (ԱԳԼՃԿ):

Դիտարկումները իրականացվել են բացառապես տեսազննման միջոցով: Սույն կետի <<ա>>-ից <<ը>> ենթակետերում նշված ոլորտներում իրականացվել են մակնշման պահանջների դիտարկումներ, ինչի արդյունքում հայտնաբերվել են մակնշմանը ներկայացվող պահանջների անհամապատասխանություններ, իսկ <<թ>> ենթակետում նշված ոլորտում լիցքավորման ընթացքում բնական գազի կոմպրեսացված վառելիքի ճնշումը գերազանցում է 19.6 ՄՊա-ը, բացակայում են անվտանգության հրահանգները, ինչպես նաև գազի վաճառքը կիլոգրամի փոխարեն իրականացվում է մ3-ով:

1. **Նախատեսվող միջոցառումները, ակնկալվող արդյունքները և իրականացման ժամանակացույցը**

Տեսչական մարմինը 2017 թվականի ընթացքում նախատեսված միջոցառումները դասակարգել է ըստ <<Տեսչական մարմինների մասին>> ՀՀ օրենքով սահմանված գործունեության սկզբունքների:

Տեսչական մարմնի կողմից նախատեսված 2017 թվականին իրականացվելիք միջոցառումները ներկայացված են հավելված 2-ով:

**Հավելված 1**

**ՏԵՂԵԿԱՏՎՈՒԹՅՈՒՆ**

**ՏԵՍՉԱԿԱՆ ՄԱՐՄՆԻ ԿՈՂՄԻՑ 2017 ԹՎԱԿԱՆԻ ԸՆԹԱՑՔՈՒՄ ԸՍՏ ՈԼՈՐՏՆԵՐԻ ՍՏՈՒԳՄԱՆ ԵՆԹԱԿԱ ՏՆՏԵՍՎԱՐՈՂ ՍՈՒԲՅԵԿՏՆԵՐԻ ՔԱՆԱԿԻ ՎԵՐԱԲԵՐՅԱԼ**

|  |  |  |
| --- | --- | --- |
| **N** | **ՈԼՈՐՏԻ ԱՆՎԱՆՈՒՄԸ՝ ԸՍՏ ՏԵԽՆԻԿԱԿԱՆ ԿԱՆՈՆԱԿԱՐԳԻ** | **ՏՆՏԵՍՎԱՐՈՂ ՍՈՒԲՅԵԿՏՆԵՐԻ ՔԱՆԱԿԸ` ԸՍՏ ՈԼՈՐՏՆԵՐԻ** |
| **ԱԶԳԱՅԻՆ ՏԵԽՆԻԿԱԿԱՆ ԿԱՆՈՆԱԿԱՐԳԵՐ** | | |
|  | **ՄԱԿԵՐԵՎՈՒԹԱԱԿՏԻՎ ՄԻՋՈՑՆԵՐԻ ԵՎ ՄԱԿԵՐԵՎՈՒԹԱԱԿՏԻՎ ՆՅՈՒԹԵՐ ՊԱՐՈՒՆԱԿՈՂ ԼՎԱՑՈՂ ՈՒ ՄԱՔՐՈՂ ՄԻՋՈՑՆԵՐԻ ՍՏՈՒԳՄԱՆ ՎԵՐԱԲԵՐՅԱԼ** | **11** |
|  | **ՕԴԱՃՆՇԱԿԱՆ ԴՈՂԵՐԻ ՍՏՈՒԳՄԱՆ ՎԵՐԱԲԵՐՅԱԼ** | **5** |
|  | **ՍԻՆԹԵՏԻԿ ՀՈՒՄՔՈՎ ԼԱՔԵՐԻ ԵՎ ՆԵՐԿԵՐԻ ՍՏՈՒԳՄԱՆ ՎԵՐԱԲԵՐՅԱԼ** | **12** |
|  | **ՀԱՆՔԱՅԻՆ ՊԱՐԱՐՏԱՆՅՈՒԹԵՐԻ ՍՏՈՒԳՄԱՆ ՎԵՐԱԲԵՐՅԱԼ** | **4** |
|  | **ՎԵՐԳԵՏՆՅԱ ՏՐԱՆՍՊՈՐՏԱՅԻՆ ՄԻՋՈՑՆԵՐՈՒՄ ՕԳՏԱԳՈՐԾՎՈՂ ԱՆՎՏԱՆԳ ԱՊԱԿԻՆԵՐԻ ՍՏՈՒԳՄԱՆ ՎԵՐԱԲԵՐՅԱԼ** | **3** |
|  | **ՍՆՆԴԱՄԹԵՐՔԻ ՀԵՏ ՇՓՎՈՂ ՊՈԼԻՄԵՐԱՅԻՆ ԵՎ ԱՅԴ ՀԻՄՔՈՎ ՊԼԱՍՏՄԱՍՍԱՅԵ ԱՐՏԱԴՐԱՆՔՆԵՐԻ ՍՏՈՒԳՄԱՆ ՎԵՐԱԲԵՐՅԱԼ** | **4** |
|  | **ՌԱԴԻՈՍԱՐՔԱՎՈՐՈՒՄՆԵՐԻ ԵՎ ՀԵՌԱՀԱՂՈՐԴԱԿՑՈՒԹՅԱՆ ՎԵՐՋՆԱԿԵՏԱՅԻՆ ՍԱՐՔԱՎՈՐՈՒՄՆԵՐԻ ՍՏՈՒԳՄԱՆ ՎԵՐԱԲԵՐՅԱԼ** | **5** |
|  | **ԲԵՏՈՆԻ ԱՄՐԱՆԱՎՈՐՄԱՆ ՀԱՄԱՐ ՕԳՏԱԳՈՐԾՎՈՂ ՊՈՂՊԱՏԵ ԱՐՏԱԴՐԱՆՔՆԵՐԻ ՍՏՈՒԳՄԱՆ ՎԵՐԱԲԵՐՅԱԼ** | **4** |
|  | **ՑԵՄԵՆՏՆԵՐԻ ՍՏՈՒԳՄԱՆ ՎԵՐԱԲԵՐՅԱԼ** | **3** |
|  | **ԿԵՆՑԱՂԱՅԻՆ ԵՎ ՍԱՆԻՏԱՐԱՀԻԳԻԵՆԻԿ ՆՇԱՆԱԿՈՒԹՅԱՆ ԹՂԹԵ ԵՎ ՔԻՄԻԱԿԱՆ ԹԵԼՔԵՐԻՑ ԱՊՐԱՆՔՆԵՐԻ ՍՏՈՒԳՄԱՆ ՎԵՐԱԲԵՐՅԱԼ** | **12** |
|  | **ՍԵՂՄՎԱԾ ԲՆԱԿԱՆ ԿԱՄ ՀԵՂՈՒԿԱՑՎԱԾ ՆԱՎԹԱՅԻՆ ԳԱԶՈՎ ԱՇԽԱՏԵԼՈՒ ՀԱՄԱՐ ԱՎՏՈՏՐԱՆՍՊՈՐՏԱՅԻՆ ՄԻՋՈՑՆԵՐԻ ՎՐԱ ԳԱԶԱԲԱԼՈՆԱՅԻՆ ՍԱՐՔԱՎՈՐՈՒՄՆԵՐԻ ՏԵՂԱԴՐՄԱՆ ԵՎ ԲԱԼՈՆՆԵՐԻ ՊԱՐԲԵՐԱԿԱՆ ՎԿԱՅԱԳՐՄԱՆ ՍՏՈՒԳՄԱՆ ՎԵՐԱԲԵՐՅԱԼ** | **4** |
|  | ԱՎՏՈԳԱԶԱԼԻՑՔԱՎՈՐՄԱՆ  ՃՆՇԱԿԱՅԱՆՆԵՐԻ (ԱԳԼՃԿ) ԿԱՌՈՒՑՄԱՆ ԵՎ  ՇԱՀԱԳՈՐԾՄԱՆ  ՆՎԱԶԱԳՈՒՅՆ ՊԱՀԱՆՋՆԵՐԻՍՏՈՒԳՄԱՆ ՎԵՐԱԲԵՐՅԱԼ | 41 |
|  | **ԽԵՑԵԳՈՐԾԱԿԱՆ ԱՄԱՆԵՂԵՆԻ ՍՏՈՒԳՄԱՆ ՎԵՐԱԲԵՐՅԱԼ** | **5** |
|  | **ԹԱՆԿԱՐԺԵՔ ՄԵՏԱՂՆԵՐԻՑ ՊԱՏՐԱՍՏՎԱԾ ԻՐԵՐԻ ՀԱՐԳՈՐՈՇՄԱՆ ԵՎ ՀԱՐԳԱԴՐՈՇՄՄԱՆ ԳՈՐԾՈՒՆԵՈՒԹՅԱՆ ՊԱՅՄԱՆՆԵՐԻ ԵՎ ՊԱՀԱՆՋՆԵՐԻ ՍՏՈՒԳՄԱՆ ՎԵՐԱԲԵՐՅԱԼ** | **3** |
|  | **ԹԱՆԿԱՐԺԵՔ ՄԵՏԱՂՆԵՐԻՑ ՊԱՏՐԱՍՏՎԱԾ ԻՐԵՐԻ ՄԱՆՐԱԾԱԽ ԱՌՈՒՎԱՃԱՌՔԻ ՍՏՈՒԳՄԱՆ ՎԵՐԱԲԵՐՅԱԼ** | **3** |
|  | **ՇԻՆԱՐԱՐԱԿԱՆ ԱՊԱԿԻՆԵՐԻ ՍՏՈՒԳՄԱՆ ՎԵՐԱԲԵՐՅԱԼ** | **1** |
|  | **1000 Վ-ԻՑ ԲԱՐՁՐ ԼԱՐՄԱՆ ՓՈԽԱՐԿՄԱՆ ԷԼԵԿՏՐԱԿԱՆ ԱՊԱՐԱՏՆԵՐԻ ՍՏՈՒԳՄԱՆ** | **1** |
|  | **ՉԱՓՈՒՄՆԵՐԻ ՄԻԱՍՆԱԿԱՆՈՒԹՅԱՆ ԱՊԱՀՈՎՄԱՆ** **ՍՏՈՒԳՄԱՆ ՎԵՐԱԲԵՐՅԱԼ** | **36** |
|  | **ԱՎՏՈՄՈԲԻԼԱՅԻՆ ՏՐԱՆՍՊՈՐՏԱՅԻՆ ՄԻՋՈՑՆԵՐՈՒՄ ՍԵՂՄՎԱԾ ԲՆԱԿԱՆ ԳԱԶՈՎ ԱՇԽԱՏՈՂ ՎԱՌԵԼԻՔԱՅԻՆ ՀԱՄԱԿԱՐԳԻՆ ՆԵՐԿԱՅԱՑՎՈՂ ՊԱՀԱՆՋՆԵՐԻ ՍՏՈՒԳՄԱՆ ՎԵՐԱԲԵՐՅԱԼ** | **4** |
| **ՄԱՔՍԱՅԻՆ ՄԻՈՒԹՅԱՆ ԿՈՂՄԻՑ ՍԱՀՄԱՆՎԱԾ ՏԵԽՆԻԿԱԿԱՆ ԿԱՆՈՆԱԿԱՐԳԵՐ** | | |
|  | **ԿԱՀՈՒՅՔԱԳՈՐԾԱԿԱՆ ԱՐՏԱԴՐԱՆՔԻ ԱՆՎՏԱՆԳՈՒԹՅԱՆ ՍՏՈՒԳՄԱՆ ՎԵՐԱԲԵՐՅԱԼ\*** | **0** |
|  | **ՏԵԽՆԻԿԱԿԱՆ ՄԻՋՈՑՆԵՐԻ ԷԼԵԿՏՐԱՄԱԳՆԻՍԱԿԱՆ ՀԱՄԱՏԵՂԵԼԻՈՒԹՅԱՆ ՍՏՈՒԳՄԱՆ ՎԵՐԱԲԵՐՅԱԼ** | **8** |
|  | **ՄԵՔԵՆԱՆԵՐԻ** [**ԵՎ ՍԱՐՔԱՎՈՐՈՒՄՆԵՐԻ ԱՆՎՏԱՆԳՈՒԹՅԱՆ**](http://mineconomy.am/arm/106/text.html) **ՍՏՈՒԳՄԱՆ ՎԵՐԱԲԵՐՅԱԼ\*** | **0** |
|  | **ԹԵԹԵՎ ԱՐԴՅՈՒՆԱԲԵՐՈՒԹՅԱՆ ԱՐՏԱԴՐԱՆՔԻ ԱՆՎՏԱՆԳՈՒԹՅԱՆ ՍՏՈՒԳՄԱՆ ՎԵՐԱԲԵՐՅԱԼ** | **4** |
|  | [**ՕԾԱՆԵԼԻՔԻ ԵՎ ԿՈՍՄԵՏԻԿ ԱՐՏԱԴՐԱՆՔԻ**](http://mineconomy.am/arm/108/text.html) **ԱՆՎՏԱՆԳՈՒԹՅԱՆ ՍՏՈՒԳՄԱՆ ՎԵՐԱԲԵՐՅԱԼ** | 24 |
|  | **ԾԽԱԽՈՏԱՅԻՆ ԱՐՏԱԴՐԱՆՔԻ ԱՆՎՏԱՆԳՈՒԹՅԱՆ ՍՏՈՒԳՄԱՆ ՎԵՐԱԲԵՐՅԱԼ** | **2** |
|  | [**ՓԱԹԵԹՎԱԾՔԻ**](http://mineconomy.am/arm/118/text.html) **ԱՆՎՏԱՆԳՈՒԹՅԱՆ ՍՏՈՒԳՄԱՆ ՎԵՐԱԲԵՐՅԱԼ** | 4 |
|  | [**ՑԱԾՐԱՎՈԼՏ ՍԱՐՔԱՎՈՐՈՒՄՆԵՐԻ**](http://mineconomy.am/arm/100/text.html) **ԱՆՎՏԱՆԳՈՒԹՅԱՆ ՍՏՈՒԳՄԱՆ ՎԵՐԱԲԵՐՅԱԼ** | 20 |
|  | [**ԽԱՂԱԼԻՔՆԵՐԻ**](http://mineconomy.am/arm/90/text.html) **ԱՆՎՏԱՆԳՈՒԹՅԱՆ ՍՏՈՒԳՄԱՆ ՎԵՐԱԲԵՐՅԱԼ** | 18 |
|  | [**ԵՐԵԽԱՆԵՐԻ ԵՎ ԴԵՌԱՀԱՍՆԵՐԻ ՀԱՄԱՐ ՆԱԽԱՏԵՍՎԱԾ ԱՐՏԱԴՐԱՆՔԻ**](http://mineconomy.am/arm/101/text.html) **ԱՆՎՏԱՆԳՈՒԹՅԱՆ ՍՏՈՒԳՄԱՆ ՎԵՐԱԲԵՐՅԱԼ** | 6 |
|  | [**ԱՎՏՈՄՈԲԻԼԱՅԻՆ ԵՎ ԱՎԻԱՑԻՈՆ ԲԵՆԶԻՆ, ԴԻԶԵԼԱՅԻՆ ԵՎ ՆԱՎԵՐԻ ՀԱՄԱՐ ՆԱԽԱՏԵՍՎԱԾ ՎԱՌԵԼԻՔԻՆ, ՌԵԱԿՏԻՎ ՇԱՐԺԻՉՆԵՐԻ ՀԱՄԱՐ ՆԱԽԱՏԵՍՎԱԾ ՎԱՌԵԼԻՔԻՆ ԵՎ ՄԱԶՈՒԹԻՆ ՆԵՐԿԱՅԱՑՎՈՂ ՊԱՀԱՆՋՆԵՐԻ**](http://mineconomy.am/arm/120/text.html) **ԱՆՎՏԱՆԳՈՒԹՅԱՆ ՍՏՈՒԳՄԱՆ ՎԵՐԱԲԵՐՅԱԼ** | **20** |
|  | [**ԳԱԶԱՆՄԱՆ ՎԱՌԼԻՔՈՎ ԱՇԽԱՏՈՂ ՍԱՐՔԱՎՈՐՈՒՄՆԵՐԻ**](http://mineconomy.am/arm/103/text.html) **ԱՆՎՏԱՆԳՈՒԹՅԱՆ ՍՏՈՒԳՄԱՆ ՎԵՐԱԲԵՐՅԱԼ** | 7 |
|  | **ՔՍՈՒՔԱՅԻՆ ՆՅՈՒԹԵՐԻՆ, ՅՈՒՂԵՐԻՆ ԵՎ ՀԱՏՈՒԿ ՀԵՂՈՒԿՆԵՐԻՆ (ԱՅՍՈՒՀԵՏ՝ ԱՐՏԱԴՐԱՆՔ), ԲԱՆԵՑՐԱԾ ՔՍՈՒՔԱՅԻՆ ՆՅՈՒԹԵՐԻ, ՅՈՒՂԵՐԻ ԵՎ ՀԱՏՈՒԿ ՀԵՂՈՒԿՆԵՐԻՆ (ԱՅՍՈՒՀԵՏ՝ ԲԱՆԵՑՐԱԾ ԱՐՏԱԴՐԱՆՔ) ՆԵՐԿԱՅԱՑՎՈՂ ՊԱՀԱՆՋՆԵՐԻ ՍՏՈՒԳՄԱՆ ՎԵՐԱԲԵՐՅԱԼ** | **12** |
| **Ընդամենը** | | 286 |

\*Ուժի մեջ Է մտնելու 2018թ.-ից:

**Հավելված 2**

**ԾՐԱԳԻՐ**

**ՏԵՍՉԱԿԱՆ ՄԱՐՄՆԻ 2017 ԹՎԱԿԱՆԻ ԳՈՐԾՈՒՆԵՈՒԹՅԱՆ ՄԻՋՈՑԱՌՈՒՄՆԵՐԻ**

|  |  |  |  |  |  |
| --- | --- | --- | --- | --- | --- |
| **N** | **Միջոցառման անվանումը** | **Ակնկալվող արդյունքը** | **Կատարողը** | **Համակատարը** | **Ժամկետը** |
| **1.** | **2.** | **3.** | **4.** | **5.** | **6.** |
| **Հրապարակայնության սկզբունք** | | | | | |
|  | Հանրության իրազեկում՝ հայտնաբերված վտանգավոր ոչ պարենային արտադրանքների, չափումների ոչ հավաստի արդյունքների և դրանց վերացման ուղղությամբ ձեռնարկված միջոցառումների մասին | Պաշտպանել անձանց, հասարակության և շրջակա միջավայրի անվտանգությունը, ինչպես նաև ֆիզիկական և իրավաբանական անձանց և պետության շահերը | Իրազեկման, խորհրդա-տվության և հանրության հետ տարվող աշխատանք-ների բաժին | 1. Տեխնիկական կանոնակար-գերով սահմանված պահանջների և թանկարժեք մետաղների վերահսկողության վարչություն, 2. Չափագիտական կանոնների և նորմերի վերահսկողության վարչություն | Առկայության դեպքում |
|  | Տեսչական մարմնի կողմից 2018թ. իրականացվելիք ստուգումների տարեկան ծրագրի կազմում և հրապարակում | Տեսչական մարմինը ռեսուրսները նպատակաուղղում է դեպի այն ոլորտները և տնտեսավարող սուբյեկտները, որոնք առավել ռիսկային են: | Ռիսկի գնահատման և վերլուծությունների վարչություն | 1. Տեխնիկական կանոնակար-գերով սահմանված պահանջների և թանկարժեք մետաղների վերահսկողության վարչություն, 2. Չափագիտական կանոնների և նորմերի վերահսկողության վարչություն, 3. Իրավական աջակցության և փաստաթղթաշրջանառության բաժին | Մինչև դեկտեմբերի 1-ը |
|  | ԶԼՄ-ների հետ համագործակցություն՝ նորությունների հրապարակում, մամուլի հաղորդագրությունների տարածում, ասուլիսների կազմակերպում | Տեսչական մարմնի գործունեության թափանցիկության ապահովում,  hանրության իրազեկվածության մակարդակի բարձրացում | Իրազեկման, խորհրդա-տվության և հանրության հետ տարվող աշխատանք-ների բաժին | - | Տարվա ընթացքում |
| **Թափանցիկության սկզբունք** | | | | | |
|  | Տեսչական մարմնի պաշտոնական կայքէջում իր կողմից կարգավորվող ոլորտներին վերաբերող իրավական ակտերի հրապարակում | Տնտեսվարող սուբյեկտների համար կանխատեսելի միջավայրի ապահովում | Իրազեկման, խորհրդա-տվության և հանրության հետ տարվող աշխատանք-ների բաժին | Իրավական աջակցության և փաստաթղթաշրջանառության բաժին | Առկայության դեպքում |
|  | Տնտեսվարող սուբյեկտների հետ հանդիպումների կազմակերպում | Տնտեսվարող սուբյեկտների իրազեկման, խորհրդատվության և մեթոդական աջակցության տրամադրում | Իրազեկման, խորհրդա-տվության և հանրության հետ տարվող աշխատանք-ների բաժին | 1. Տեխնիկական կանոնակար-գերով սահմանված պահանջների և թանկարժեք մետաղների վերահսկողության վարչություն, 2. Չափագիտական կանոնների և նորմերի վերահսկողության վարչություն | Տարվա ընթացքում |
|  | Տեսչական մարմնի կողմից 2016թ. ընթացքում իրականացված ստուգումների արդյունքների հրապարակում | Տեսչական մարմնի կողմից իրականացվող գործունեության թափանցիկության ապահովում | 1. Ռիսկի գնահատման և վերլուծությունների վարչություն, 2. Իրազեկման, խորհրդա-տվության և հանրության հետ տարվող աշխատանք-ների բաժին | 1. Տեխնիկական կանոնակար-գերով սահմանված պահանջների և թանկարժեք մետաղների վերահսկողության վարչություն, 2. Չափագիտական կանոնների և նորմերի վերահսկողության վարչություն | Մինչև հունվարի  20-ը |
| **Հաշվետվողականության սկզբունք** | | | | | |
|  | Տեսչական մարմնի 2016 թվականի հաշվետվության նախագծի կազմում | Տեսչական մարմնի վերահսկողության ներքո գտնվող ոլորտներում իրավիճակի զարգացումները | Տեսչական մարմնի ղեկավար | Տեսչական մարմնի կառուցվածքային ստորաբաժանումներ | I եռամսյակ |
|  | Տեսչական մարմնի 2017 թվականի գործունեության ծրագրի նախագծի կազմում | Տեսչական մարմնի խնդիրների և նպատակների արդյունավետ և պատշաճ իրականացում | Տեսչական մարմնի ղեկավար | Տեսչական մարմնի կառուցվածքային ստորաբաժանումներ | I եռամսյակ |
|  | Որակի ապահովման ստորաբաժանման գործունեության 2017 թվականի  տարեկան ծրագիր | Տեսչական մարմնի գործունեության հիմնական նպատակին հասնելու մակարդակի բարձրացում | Որակի ապահովման բաժին | - | Հունվար |
| **Անկողմնակալության սկզբունք** | | | | | |
|  | Տեսչական մարմնի  ծառայողների մասնագիտական գիտելիքների և աշխատանքային ունակությունների հետևողական կատարելագործում | Տեսչական մարմնի ծառայողներն իրենց գործառույթներն իրականացնելիս լինեն օբյեկտիվ և անկողմնակալ | Տեսչական մարմին | 1. Տեսչական մարմնի կառավարման խորհուրդ, 2. ՀՀ քաղաքացիական ծառայության խորհուրդ | Տաչվա ընթացքում |
| **Ամբողջականության սկզբունք** | | | | | |
|  | Ոչ պարենային արտադրանքների լաբորատոր փորձարկման ծառայությունների ձեռքբերման նպատակով հայտի և տեխնիկական բնութագրի ներկայացում | Տեսչական մարմնի գործունեության անընդհատության և ամբողջականության ապահովվում | Տեխնիկական կանոնակար-գերով սահմանված պահանջների և թանկարժեք մետաղների վերահսկողության վարչություն | - | IV եռամսյակ |
|  | Ոչ պարենային արտադրանքների տեխնիկական կանոնակարգերով սահմանված պահանջների, չափագիտական կանոնների և նորմերի կատարման, թանկարժեք մետաղներից պատրաստված իրերի մանրածախ վաճառքի, ինչպես նաև հարգորոշման և հարգադրոշմման պայմանների պահպանման նկատմամբ վերահսկողության իրականացում | Պաշտպանել հասարակությանը հայտնաբերված վտանգավոր ոչ պարենային արտադրանքներից, ինչպես նաև չափումների ոչ հավաստի արդյունքներից | 1. Տեխնիկական կանոնակար-գերով սահմանված պահանջների և թանկարժեք մետաղների վերահսկողության վարչություն, 2. Չափագիտական կանոնների և նորմերի վերահսկողության վարչություն | Իրավական աջակցության և փաստաթղթաշրջանառության բաժին | II, III և IV եռամսյակներ |
|  | Տեսչական մարմնի կողմից կիրառված պատասխանատվության միջոցներով պայմանավորված վարչական վարույթների հարուցում և (կամ) դրանց ընթացքի ապահովում | Իրավահավասարության, վարչարրության իրականացման համաչափության և կամայականության արգելքի սկզբունքների ապահովում | Իրավական աջակցության և փաստաթղթաշրջանառու-թյան բաժին | 1. Տեխնիկական կանոնակար-գերով սահմանված պահանջների և թանկարժեք մետաղների վերահսկողության վարչություն, 2. Չափագիտական կանոնների և նորմերի վերահսկողության վարչություն | Առկայության դեպքում |
|  | Ոչ պարենային արտադրանքի գրանցման մասին տեղեկատվության տեղադրում պետական գրանցման վկայականների միասնական ռեեստրում | ՀՀ համապատասխանության գնահատման համակարգի կայացում | Իրազեկման, խորհրդա-տվության և հանրության հետ տարվող աշխատանք-ների բաժին | - | Տարվա ընթացքում |
|  | Ստացված բողոքների վերաբերյալ վիճակագրության վարում և հրապարակում | Ռիսկերի գնահատման, ինչպես նաև վերահսկողական գործառույթների արդյունավետության բարձրացում | Իրազեկման, խորհրդա-տվության և հանրության հետ տարվող աշխատանք-ների բաժին | - | Յուրաքանչյուր կիսակյակը հաջորդող 40 օրվա ընթացքում |
|  | Տեսչական մարմնի գործունեության բնագավառները կարգավորող իրավական ակտերում փոփոխությունների կամ լրացումների կատարման առաջարկությունների ներկայացնում | Օրենսդրական բացերի լրացում, ստուգումների արդյունավետության բարձրացում և տնտեսվարող սուբյեկտների համար վարչական և վերահսկողական բեռի նվազեցում | Իրավական աջակցության և փաստաթղթաշրջանառության բաժին | - | Առկայության դեպքում |
|  | Տեսչական մարմնի 2017 թվականի պահպանման ծախսերի նախահաշվի կազմում | Տեսչական մարմնի բնականոն գործունեության ապահովում | Չափագիտական կանոնների և նորմերի վերահսկողության վարչություն | Մյուս կառուցվածքային ստորաբաժանումներ | I եռամսյակ |
|  | Տեսչական մարմնի 2018 – 2020 թթ. ՄԺԾԾ հայտերի կազմում | Տեսչական մարմնի գործունեության անընդհատության և ամբողջականության ապահովվում | Չափագիտական կանոնների և նորմերի վերահսկողության վարչություն | Մյուս կառուցվածքային ստորաբաժանումներ | Մինչև ապրիլի 10-ը |
|  | Տեսչական մարմնի 2018թ. բյուջետային հայտերի նախապատրաստում | Տեսչական մարմնի բնականոն գործունեության ապահովում | Չափագիտական կանոնների և նորմերի վերահսկողության վարչություն | Մյուս կառուցվածքային ստորաբաժանումներ | Մինչև օգոստոսի 1-ը |
|  | Տեսչական մարմնի կողմից միջազգային լավագույն սկզբունքների, մեթոդների և փորձի ուսումնասիրություն | Տեսչական մարմնի գործունեության արդյունավետության և որակի բարձրացում | Իրազեկման, խորհրդա-տվության և հանրության հետ տարվող աշխատանք-ների բաժին | Մյուս կառուցվածքային ստորաբաժանումներ | Տարվա ընթացքում |
| **Ըստ ռիսկայնության առաջնորդվելու սկզբունք** | | | | | |
|  | Տեսչական մարմնի վերահսկման ներքո գործող տնտեսվարող սուբյեկտների վերաբերյալ տվյալների հավաքագրում և վերլուծություն | Առավել ռիսկային տնտեսվարող սուբյեկտների և ոլորտների բացահայտում | Ռիսկի գնահատման և վերլուծությունների վարչություն | 1. Տեխնիկական կանոնակար-գերով սահմանված պահանջների և թանկարժեք մետաղների վերահսկողության վարչություն, 2. Չափագիտական կանոնների և նորմերի վերահսկողության վարչություն | Յուրաքանչյուր եռամսյակը հաջորդող 40 օրվա ընթացքում |
|  | Տեսչական մարմնի կողմից 2017թ. ընթացքում իրականացված ստուգումների արդյունքներով պայմանավորված ռիսկերի գնահատում | Ըստ ռիսկայնության (բարձր, միջին, ցածր) տնտեսվորող սուբյեկտների դասակարգում | Ռիսկի գնահատման և վերլուծությունների վարչություն | - | Նոյեմբեր |